Sambært § 33 í barnaverndarlógini stovnsetur og rekur landsstýrismaðurin í almannamálum samdøgursstovnar og aðrar samdøgursfyriskipanir fyri børn, ið eru fevnd av barnaverndarlógini. Eisini stovnsetur og rekur landsstýrismaðurin samdøgursstovnar fyri familjur, ið eru fevndar av lógini. Føroya Barnaheim Føroya Barnaheim, ið er eitt stovnstilboð til børn og ung sum ein partur av Trivnaðareind 10 í Almannaverkinum, veitir tilboð til børn og ung, sum eru umsorganaryvirtikin og innskrivaði á samdøgursstovn við avgerð frá Høvuðsbarnaverndarnevndini sambært barnaverndarlógini. Virksemið á Føroya Barnaheimi fer fram í ymiskum bygningum í Tórshavnar kommunu. Familjudepilin Familjudepilin veitir dag- og samdøgursviðgerð til familjur, sum eru í einari støðu, ið krevur serligan stuðul. Familjur verða innskrivaðar á Familjudepilin við avgerð frá Høvuðsbarnaverndarnevndini. Depilin er partur av Trivnaðareind 10 í Almannaverkinum og húsast í bygninginum hjá Føroya Barnaheimi í Pedda við Steinsgøtu 10 í Tórshavn. Les meira um stovnstilboðini á Almannaverkinum her.